title: Forca
text: A forca (d'o latín < FURCA) ye una ferramienta agricola consistent en un tozuel de fierro, acero u qualsiquier altro metal entrascato en o cabo d'un astil de fusta, en o qual se troba tres, quatre u talment dica cinco pugas bien punchudas, largas y estreitas, que permiten punchar hierba, palla, alfalz u qualsiquier altro producto vechetal de qualidatz parellanas.
  
  Entre la trilla, as forcas s'emplegaban ta aventar a pallata. Esto ye, ta alzar a garba de tierra d'a era y deixar-la tornar a cayer suelta, permitindo asinas que en correr l'aire (ya se miraba que estás en ixe momento) se replegás a palla leixos d'o grano, o qual cayeba en o mesmo puesto per a suya densidat muto més gran.
  
  A forma més tipica ta las forcas antigas ye entierament de fusta, sin garra tozuel d'as actuals. As pugas d'ixas ferramientas yeran a sobén formas naturals d'a rama a partir d'a quala s'heba feto l'instrumento.
  
  Referencias
  
  Vinclos externos
  
  Ferramientas agricolas